MUNICIPIUL  CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.28
Consiliul Local al Municipiului Craiova, întrunit în şedinţa ordinară din data de 28.01.2010; 

Având în vedere raportul nr.3544/2010 al Direcţiei Economico – Financiare prin care se propune modificarea contractului de concesiune nr.191/2000, încheiat între Consiliul Local al Municipiului Craiova şi S.C. DAEWOO AUTOMOBILE ROMÂNIA  S.A. şi rapoartele comisiilor de specialitate ale Consiliului Local al Municipiului Craiova nr.5, 7, 8, 9, 10/2010;  
În temeiul art. 36, alin.2,  lit. c coroborat cu alin.5, lit. a, art.123, art.45, alin. 3 şi art.61 alin.2 din Legea nr.215/2001, republicată, privind administraţia publică locală;

                                                             HOTĂRĂŞTE:

 Art.1.Se aprobă modificarea contractului de concesiune nr.191/2000, în sensul înlocuirii părţii contractante S.C. DAEWOO AUTOMOBILE ROMÂNIA S.A, cu S.C. FORD ROMÂNIA S.A. şi actualizării termenelor de plată, în funcţie de prevederile Codului Fiscal.
Art.2. Se aprobă renegocierea redevenţei, având ca preţ de pornire nivelul taxei stabilit prin Hotărârea Consiliului Local al Municipiului Craiova nr.449/2009, urmând a se actualiza anual conform hotărârilor adoptate de Consiliul Local al Municipiului Craiova şi a indicelui preţului de consum.
 Art.3. Se împuterniceşte Primarul Municipiului Craiova să semneze actul adiţional la contractul de concesiune nr.191/2000, în forma modificată şi renegociată.
 Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.114/1999.
  Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico–Financiară şi S.C. FORD ROMÂNIA S.A vor aduce la îndeplinire prevederile prezentei hotărâri.

